Kiikoisten kirkko

Kiikoisten kirkko on Sastamalan Kiikoisissa sijaitseva empiretyylinen puinen ristikirkko. Arkkitehti Pehr Johan Gylichin suunnittelema kirkko valmistui vuonna 1851. Sen kuorinvastaisessa päädyssä on kupukattoiseen lyhtyyn päättyvä kellotorni. Sisätilat ovat puuholvien kattamat. Kirkko on korjattu ainakin vuosina 1873, 1881, 1924 ja 1977 Vuoden 1924 remontissa myös korotettiin kellotornia yhdeksällä metrillä.Kiikoisten kirkko – Sastamalan seurakunta 

Kirkon alttaritaulun on maalannut Felix Frang vuonna 1924 ja se on nimeltään Getsemane.http://www.sastamalanseudulle.fi/kiikoisten-kirkko/ 

Kirkossa on Kangasalan urkutehtaan valmistamat 14-äänikertaiset pneumaattiset urut vuodelta 1924.

 Lähteet 

Luokka:Sastamalan kirkkorakennukset
Luokka:Suomen puiset ristikirkot
Luokka:Suomen 1850-luvulla rakennetut kirkot